Document ID: 31996R1452

ΚΑΝΟΝΙΣΜΟΣ (ΕΚ) αριθ. 1452/96 ΤΟΥ ΣΥΜΒΟΥΛΙΟΥ της 23ης Ιουλίου 1996 για τον καθορισμό συμπληρωματικής πριμοδότησης που θα πληρωθεί στους παραγωγούς προβείου κρέατος των μη μειονεκτικών περιοχών, της Ιρλανδίας και του Ηνωμένου Βασιλείου όσον αφορά την Βόρειο Ιρλανδία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι το άρθρο 5 του κανονισμού (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989, περί κοινής οργανώσεως της αγοράς στον τομέα του προβείου και αιγείου κρέατος (2), προβλέπει τη χορήγηση πριμοδότησης εφόσον είναι αναγκαία για να αντισταθμιστεί η απώλεια εισοδήματος των παραγωγών προβείου κρέατος της Κοινότητας 7 ότι η απώλεια του εισοδήματος υπολογίζεται με βάση τη διαφορά που υπάρχει μεταξύ της μέσης τιμής της κοινοτικής αγοράς και της βασικής τιμής 7
ότι οι τιμές και οι δαπάνες παραγωγής είναι κανονικά υψηλότερες κατά το τέλος της άνοιξης στην Ιρλανδία και στη Βόρειο Ιρλανδία 7 ότι εντούτοις υπήρξαν εξαιρετικά χαμηλές κατά το τέλος της άνοιξης 1995, ιδίως λόγω ασυνήθους προσφοράς 7 ότι λόγω των τιμών αυτών μειώθηκαν αισθητά τα έσοδα των παραγωγών 7 ότι οι εν λόγω παραγωγοί είναι εγκατεστημένοι εκτός των μειονεκτικών περιοχών 7
ότι η πριμοδότηση στην προβατίνα είναι ανεπαρκής για να αντισταθμίσει την απώλεια που υπέστησαν οι παραγωγοί αυτοί 7
ότι στον κανονισμό (ΕΟΚ) αριθ. 3013/89 δεν προβλέπεται τρόπος αντιμετωπίσεως αυτής της πολύ δύσκολης και εξαιρετικής κατάστασης 7 ότι θα πρέπει συνεπώς, να καθορισθεί συμπληρωματική πριμοδότηση που θα περιορισθεί μόνο στους παραγωγούς των εν λόγω περιοχών και μόνο για την περίοδο εμπορίας 1995,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Χορηγείται η συμπληρωματική πριμοδότηση 6,5 Ecu ανά προβατίνα για την περίοδο εμπορίας 1995 στους παραγωγούς της Ιρλανδίας και του Ηνωμένου Βασιλείου όσον αφορά τη Βόρειο Ιρλανδία που είναι εγκατεστημένοι σε ζώνες εκτός εκείνων που καθορίζονται στο άρθρο 3 παράγραφος 3, 4 και 5 της οδηγίας 75/268/ΕΟΚ (3).
Η χορήγηση της συμπληρωματικής πριμοδότησης υπόκειται στους όρους που έχουν καθορισθεί για τη χορήγηση της πριμοδότησης 1995 στους παραγωγούς προβείου και αιγείου κρέατος.
Άρθρο 2
Η Επιτροπή θα θεσπίσει, αν παραστεί ανάγκη, τις λεπτομέρειες εφαρμογής του παρόντος κανονισμού σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 3013/89.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1996.

Labels: 18
6